CELEX: 62008TA0494
Language: mt
Date: 2010-12-10 00:00:00
Title: Kawża T-494/08 sa T-500/08 u T-509/08: Sentenza tal-Qorti Ġenerali tal- 10 ta’ Diċembru 2010 — Ryanair vs Il-Kummissjoni ( Aċċess għal dokumenti — Regolament (KE) Nru 1049/2001 — Dokumenti relatati ma’ proċeduri ta’ verifika tal-għajnuna mill-Istat — Rifjut impliċitu ta’ aċċess — Rifjut espliċitu ta’ aċċess — Eċċezzjoni dwar il-protezzjoni tal-iskop ta’ spezzjonijiet, investigazzjoni u verifiki — Obbligu li jsir eżami konkret u individwali )

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/36
            
         Sentenza tal-Qorti Ġenerali tal-10 ta’ Diċembru 2010 — Ryanair vs Il-Kummissjoni
   (Kawża T-494/08 sa T-500/08 u T-509/08) (1)
   
   (Aċċess għal dokumenti - Regolament (KE) Nru 1049/2001 - Dokumenti relatati ma’ proċeduri ta’ verifika tal-għajnuna mill-Istat - Rifjut impliċitu ta’ aċċess - Rifjut espliċitu ta’ aċċess - Eċċezzjoni dwar il-protezzjoni tal-iskop ta’ spezzjonijiet, investigazzjoni u verifiki - Obbligu li jsir eżami konkret u individwali)
   2011/C 30/63
   Lingwa tal-kawża: l-Ingliż
   
      Partijiet
   
   
      Rikorrenti: Ryanair Ltd (Dublin, l-Irlanda) (rappreżentanti: E. Vahida u I.-G. Metaxas-Maragkidis, avukati)
   
      Konvenuta: Il-Kummissjoni Ewropea (rappreżentanti: C. O-’Reilly u P. Costa de Oliveira, aġenti)
   
      Suġġett
   
   Talba għall-annullament tad-deċiżjonijiet impliċiti tal-Kummissjoni li jirrifjutaw li jagħtu aċċess lir-rikorrenti għal ċerti dokumenti li jirrigwardaw proċeduri ta’ verifika ta’ allegata għajnuna mill-Istat mogħtija lilha mill-operaturi tal-ajruporti ta’ Aarhus (id-Danimarka) (Kawża T-494/08), ta’ Alghero (l-Italja) (Kawża T-495/08), ta’ Berlin-Schönefeld (il-Ġermanja) (Kawża T-496/08), ta’ Frankfurt-Hahn (il-Ġermanja) (Kawża T-497/08), ta’ Lübeck-Blankensee (il-Ġermanja) (Kawża T-498/08), ta’ Pau-Béarn (Franza) (Kawża T-499/08), ta’ Tampere-Pirkkala (il-Finlandja) (Kawża T-500/08) u ta’ Bratislava (is-Slovakkja) (Kawża T-509/08), kif ukoll, sussidjarjament, talba għall-annullament tad-deċiżjonijiet espliċiti sussegwenti li jirrifjutaw aċċess għall-imsemmija dokumenti.
   
      Dispożittiv
   
   
               (1)
            
            
               Il-Kawżi T-494/08, T-495/08, T-496/08, T-497/08, T-498/08, T-499/08, T-500/08 u T-509/08 huma magħquda għall-finijiet ta’ din is-sentenza.
            
         
               (2)
            
            
               Ir-rikorsi huma inammissibbli sa fejn huma intiżi kontra d-deċiżjonijiet impliċiti ta’ rifjut ta’ aċċess fil-Kawżi T-494/08, T-495/08, T-499/08, T-500/08 u T-509/08.
            
         
               (3)
            
            
               Ma għadx hemm lok li tingħata deċiżjoni fuq ir-rikorsi fil-Kawżi T-496/08, T-497/08 u T-498/08 sa fejn dawn huma diretti kontra d-deċiżjonijiet impliċiti ta’ rifjut ta’ aċċess.
            
         
               (4)
            
            
               Il-kumplament tar-rikors huwa miċħud.
            
         
               (5)
            
            
               Ryanair Ltd hija kkundannata għall-ispejjeż fil-Kawżi T-494/08, T-495/08, T-499/08, T-500/08 u T-509/08.
            
         
               (6)
            
            
               Il-Kummissjoni Ewropea għandha tbati l-ispejjeż tagħha kif ukoll dawk ta’ Ryanair fil-Kawżi T-496/08, T-497/08 u T-498/08.
            
         
      (1)  ĠU C 32, 7.2.2009.